The Equalizer (cinta)

:*Iste articlo ye sobre una cinta estausunidense de cine d'acción d'intriga de l'anyo 2014; ta atros usos, se veiga *'The Equalizer***.

***The Equalizer*** (títol orichinal en [[Idioma anglés|anglés]], en [[Idioma aragonés|aragonés]] ***L'ecualizador***, estrenada en [[Aragón]] con o títol en [[Idioma castellano|castellano]] y anglés de ***The Equalizer. El protector***, en aragonés ***L'ecualizador. O protector**'') ye una [[cinta]] de [[cine estausunidense]] de [[cine d'intriga]] d'[[Cine d'acción|acción]] estrenada l'anyo [[2014]], dirichida por [[Antoine Fuqua]] seguntes un [[guión adaptau]] por [[Richard Wenk]] (basau en o guión d'a [[serie de televisión]] ''[[The Equalizer (serie de televisión de 1985)|The Equalizer]]'', de [[Michael Sloan]] y [[Richard Lindheim]]), con una [[banda sonora orichinal]] de [[Harry Gregson-Williams]], una [[dirección de fotografía]] de [[Mauro Fiore]], una [[producción cinematografica]] de [[Todd Black]], [[Jason Blumenthal]], [[Denzel Washington]], [[Alex Siskin]], [[Steve Tisch]], [[Mace Neufeld]], [[Tony Eldridge]] y [[Michael Sloan]] ta las [[Productora cinematografica|productoras]] ''[[Columbia Pictures]]'', ''[[LStar Capital]]'', ''[[Village Roadshow Pictures]]'', ''[[Escape Artists]]'', ''[[Mace Neufeld Productions]]'' y ''[[Zhiv Productions]]'' y un [[elenco]] d'[[actor]]s d'o cual en fan parte [[Denzel Washington]], [[Marton Csokas]], [[Chloë Grace Moretz]], [[David Harbour]], [[Haley Bennett]], [[Bill Pullman]], [[Melissa Leo]], [[David Meunier]], [[Johnny Skourtis]], [[Alex Veadov]], [[Vladimir Kulich]] y [[Roger Mitchell]], entre d'atros.

''Robert McCall'' ye un antigo miembro d'o ''[[United States Marine Corps]]'', a ''[[Defense Intelligence Agency]]'' y lo ''[[Defense Clandestine Service]]'' que treballa actualment en un [[gran almagacén]] de productos de [[bricolache]] en [[Boston]]. En tener problemas ta poder dormir, gosa pasar as nueiz en un [[bar]] ubierto toda la nueit, a on i fa amistat con ''Teri'', una mesacha [[Prostitución|prostituyida]] por a [[mafia rusa]]. Finalment, a mesacha li da lo suyo verdadero nombre, ''Alina'', y son paseyando chuntos cuan plega un [[automóbil]] d'o cual baixa ''Slavi'', lo [[proxeneta]], qui obliga a ''Alina'' a dentrar en l'auto y da una tarcheta a ''Robert'' decindo-le que tien prostitutas millors que ''Alina''. Días dimpués, ''Robert'' conoix que ''Alina'' hye ingresada en un [[hespital]] como consecuencia de que l'ha sostovau ''Slavi'', y ''Robert'' marcha enta lo local a on ''Slavi'' tien a suya "[[seu social]]" seguntes a tarcheta que li heba dau, y li proposa de pagar-li por a libertat d'a mesacha, pero ''Slavi'' se niega y se ríe d'él. ''Robert'' fa los suyos calculos y creye que en nomás que 19 segundos habrá matau a ''Slavi'' y a los suyos farutes, y efectivament lo fa. Pero lo que no sabeba ''Robert'' ye que ixe grupo feba parte d'un rete mas amplo controlau por o mafioso ''Vladimir Pushkin'', y iste ninvía a lo suyo segundo, ''Teddy Rensen'', a vengar-se. Iste ye un antigo [[espía]] [[Unión Sovietica|sovietico]] bien entrenau, y que conta con o refirme no nomás que d'os mafiosos d'a ciudat, so que tamién de [[policía]]s corruptos, y prencipia la busca d'o culpable d'a muerte de ''Slavi'', matando a cualsiquiera con qui se troba mientres ixe proceso, incluyida una amiga d**Alina*, plegando mesmo a secuestrar a los treballadors d'o gran almagacén a on i treballa *Robert*.

A cinta s'ambienta en a suya epoca actual ([[2014]]) en [[Boston]] ([[Massachusetts]]) y las suyas escenas se filmoron en [[Boston]], [[Cambridge (Massachusetts)|Cambridge]], [[Chelsea (Massachusetts)|Chelsea]], [[Haverhill (Massachusetts)|Haverhill]], [[Ipswich (Massachusetts)|Ipswich]], [[Quincy (Massachusetts)|Quincy]], [[Salisbury (Massachusetts)|Salisbury]] y [[South Hamilton]] ([[Massachusetts]]).

*The Equalizer* ha teniu continidat con atras dos cintas: *The Equalizer 2* ([[2018]], [[Antoine Fuqua]]) y *The Equalizer 3* ([[2018]], [[Antoine Fuqua]]), todas dos con os memos actor protagonista y director cinematografico que la primera.

Ye una cinta que ha estau obchecto de bels [[Lista de premios cinematograficos|premios]] y nominación, encara que garra d'istos premios no fa parte d'os premios cinematograficos mas conoixius u destacaus.

== Elenco ==


== Se veiga tamién ==
* [[Cine en 2014]].
* [[Cintas de 2014]].

== Referencias ==


== Vinclos externos ==
*  [https://www.imdb.com/title/tt0455944/ *The Equalizer*] en [[Internet Movie Database]].
*  [https://www.boxofficemojo.com/movies/?id=equalizer.htm *The Equalizer*] en [[Box Office Mojo]].
*  [https://www.rottentomatoes.com/m/equalizer *The Equalizer''] en Rotten Tomatoes.